Anjing pemburu porselin

Anjing pemburu porselin, anjing porselin, atau porcelaine ialah satu baka anjing Perancis daripada jenis anjing pemburu bau. Ia dahulu juga dikenali sebagai anjing pemburu Franche-Comté sempena rantau bersejarah Franche-Comté di Bourgogne, di Perancis timur.

Sejarah
Anjing pemburu porselin disangkakan sebagai keturunan bagi harrier Inggeris, sesetengah anjing pemburu kecil Switzerland, dan anjing Montembœuf yang kini pupus. Terdapat catatan bagi baka ini di Perancis sejak tahun 1845 dan di Switzerland sejak tahun 1880. Baka ini sebenarnya lenyap selepas Revolusi Perancis (1789–1799) tetapi telah dibina semula.

Ciri
Anjing pemburu porselin mendapat namanya sempena lapis bulu berkilatnya, yang dikatakan menyerupai patung kecil porselin. Bulunya putih, kadang-kadang dengan tompok jingga, kerap pada telinga. Kulitnya patut putih dengan bintik hitam yang terlihat di serata lapis bulu putih. Bulunya amat singkat dan sangat halus. Hidung anjing pemburu porselin adalah hitam dengan lubang hidung sangat lebar. Ia juga mempunyai mata hitam dan telinga panjang yang labuh ke bawah. Lehernya panjang dan ekornya bermula dengan tebal dan menipis ke titik di hujung.

Ketinggian pada paras kelasa adalah dalam julat  untuk jantan dan  untuk betina.

Kegunaan
Anjing pemburu porselin ialah anjing pemburu yang biasanya digunakan untuk memburu kelinci, rusa rose, dan, di utara, babi hutan. Anjing pemburu porselin berburu dalam kawanan. Sebagai anjing pemburu bau, ia mempunyai deria bau sangat baik yang digunakan untuk berburu. Anjing pemburu porselin ialah anjing pemburu ganasa yang telah dibiakbakakan untuk berburu secara berdikari tanpa banyak arahan daripada pemilik. Anjing pemburu porselin juga dibiakbakakan dalam bilangan kecil di Itali dan digunakan untuk memburu babi hutan. Walau bagaimanapun, anjing pemburu asli Itali terus menjadi pilihan utama para pemburu tempatan.

Catatan

Rujukan

Pautan luar


Pemburu Porselin, Anjing
Pemburu Porselin, Anjing
Pemburu Porselin, Anjing
Pemburu Porselin, Anjing
Pemburu Porselin, Anjing